Predlog DIREKTIVA EVROPSKEGA PARLAMENTA IN SVETA o razveljavitvi Direktive Sveta 93/5/EGS z dne 25. februarja 1993 o pomoči Komisiji in sodelovanju držav članic pri znanstvenem proučevanju vprašanj v zvezi z živili /* COM/2014/0246 final - 2014/0132 (COD) */





OBRAZLOŽITVENI MEMORANDUM Komisija predstavlja predlog direktive Evropskega parlamenta in Sveta o razveljavitvi Direktive Sveta 93/5/EGS z dne 25. februarja 1993 o pomoči Komisiji in sodelovanju držav članic pri znanstvenem proučevanju vprašanj v zvezi z živili. 1. OZADJE PREDLOGA Komisija je decembra 2012 pričela s programom ustreznosti in uspešnosti predpisov[1] (REFIT), da bi zagotovila preprost, jasen, stabilen in predvidljiv ureditveni okvir za podjetja, delavce in državljane. V tem okviru se je Komisija zavezala k razveljavitvi pravil, ki so postala odvečna ali zastarela. Namen Direktive Sveta 93/5/EGS je bil zagotoviti nemoteno delovanje Znanstvenega odbora za hrano s spodbujanjem znanstvene podpore s strani držav članic in z organizacijo sodelovanja z ustreznimi nacionalnimi organi o znanstvenih vprašanjih v zvezi z varnostjo živil. Znanstveni odbor za hrano je bil prvotno ustanovljen s Sklepom Komisije 74/234/EGS[2] in pozneje nadomeščen z Znanstvenim odborom za hrano, ustanovljenim s Sklepom Komisije 95/273/ES[3], in nazadnje nadomeščen z Znanstvenim odborom za hrano, ustanovljenim s Sklepom Komisije 97/579/ES[4]. V skladu z Uredbo (ES) št. 178/2002 Evropskega parlamenta in Sveta[5] so znanstvene naloge, zaupane Znanstvenemu odboru za hrano, prevzeli znanstveni odbor in sveti Evropske agencije za varnost hrane (EFSA). Sklep Komisije 97/579/ES o ustanovitvi Znanstvenega odbora za hrano je bil zaradi tega razveljavljen s Sklepom Komisije 2004/210/ES[6]. Evropska agencija za varnost hrane je v skladu z Uredbo (ES) št. 178/2002 prav tako postala pristojni organ za spodbujanje znanstvenega sodelovanja z državami članicami in ustreznimi nacionalnimi organi, ki delujejo na področjih poslanstva agencije. Direktiva Sveta 93/5/EGS je tako postala zastarela in bi jo bilo treba razveljaviti. Narava Direktive Sveta ne zahteva obrazložitvenih dokumentov, ki jih predvideva skupna politična izjava držav članic in Komisije z dne 28. septembra 2011[7]. Komisijo se poziva, da sprejme ta predlog in ga nemudoma posreduje Evropskemu parlamentu, Svetu, Evropskemu ekonomsko-socialnemu odboru ter nacionalnim parlamentom. 2. PRORAČUNSKE POSLEDICE Predlog ne vpliva na proračun Unije. 2014/0132 (COD) Predlog DIREKTIVA EVROPSKEGA PARLAMENTA IN SVETA o razveljavitvi Direktive Sveta 93/5/EGS z dne 25. februarja 1993 o pomoči Komisiji in sodelovanju držav članic pri znanstvenem proučevanju vprašanj v zvezi z živili (Besedilo velja za EGP) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, zlasti člena 114 Pogodbe, ob upoštevanju predloga Evropske komisije, po posredovanju osnutka zakonodajnega akta nacionalnim parlamentom, ob upoštevanju mnenja Evropskega ekonomsko-socialnega odbora[8], v skladu z rednim zakonodajnim postopkom, ob upoštevanju naslednjega: (1) V okviru programa ustreznosti in uspešnosti predpisov (REFIT) se je Komisija zavezala k preprostemu, jasnemu, stabilnemu in predvidljivemu ureditvenemu okviru za podjetja, delavce in državljane. (2) Cilj Direktive Sveta 93/5/EGS[9] je bil zagotoviti nemoteno delovanje Znanstvenega odbora za hrano s spodbujanjem znanstvene podpore temu odboru s strani držav članic in z organizacijo sodelovanja z ustreznimi nacionalnimi organi o znanstvenih vprašanjih v zvezi z varnostjo živil. (3) V skladu z Uredbo (ES) št. 178/2002 Evropskega parlamenta in Sveta[10] so bile naloge Znanstvenega odbora za hrano iz Direktive 93/5/EGS prenesene na Evropsko agencijo za varnost hrane (EFSA) in jih zdaj določa Uredba (ES) št. 178/2002. (4) Sklep Komisije 97/579/ES[11] o ustanovitvi Znanstvenega odbora za hrano je bil razveljavljen s Sklepom Komisije 2004/210/ES[12]. (5) Evropska agencija za varnost hrane je v skladu z Uredbo (ES) št. 178/2002 prav tako postala pristojni organ za spodbujanje znanstvenega sodelovanja z državami članicami in ustreznimi nacionalnimi organi, ki delujejo na področjih poslanstva Agencije. Zlasti člen 22 Uredbe (ES) št. 178/2002 določa, da mora Evropska agencija za varnost hrane delovati v tesnem sodelovanju s pristojnimi organi v državah članicah in da morajo države članice sodelovati z Agencijo, da zagotovijo izpolnjevanje njenega poslanstva. (6) Direktiva Sveta 93/5/EGS je tako postala zastarela in bi jo bilo treba razveljaviti – SPREJELA NASLEDNJO DIREKTIVO: Člen 1 Direktiva Sveta 93/5/EGS se razveljavi. Člen 2 Države članice sprejmejo zakone in druge predpise, potrebne za uskladitev s to direktivo najpozneje do [zadnjega dne 12-mesečnega obdobja, ki sledi objavi te direktive v Uradnem listu Evropske unije]. Države članice Komisiji nemudoma sporočijo besedilo teh predpisov, ki mora vsebovati sklic na to direktivo ali pa sklic nanjo navedejo ob njihovi uradni objavi. Države članice določijo način sklicevanja. Države članice Komisiji sporočijo besedila temeljnih predpisov nacionalne zakonodaje, sprejetih na področju, ki ga ureja ta direktiva. Člen 3 Ta direktiva začne veljati dvajseti dan po objavi v Uradnem listu Evropske unije. Člen 4 Ta direktiva je naslovljena na države članice. V Bruslju, Za Evropski parlament Za Svet Predsednik Predsednik [1] COM(2012) 746 final. [2] Sklep Komisije 74/234/EGS z dne 16. aprila 1974 o ustanovitvi Znanstvenega odbora za hrano (UL L 136, 20.5.1974, str. 1). [3] Sklep Komisije 95/273/ES z dne 6. julija 1995 o ustanovitvi Znanstvenega odbora za hrano (UL L 167, 18.7.1995 str. 22). [4] Sklep Komisije 97/579/ES z dne 23. julija 1997 o ustanovitvi znanstvenih odborov na področju varstva zdravja potrošnikov in varnosti hrane (UL L 237, 28.8.1997, str. 18). [5] Uredba (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L 31, 1.2.2002, str. 1). [6] Sklep Komisije 2004/210/ES z dne 3. marca 2004 o ustanovitvi znanstvenih odborov na področju varstva potrošnikov, javnega zdravja in okolja (UL L 66, 4.3.2004, str. 45). [7] UL C 369, 17.12.2011, str. 14. [8] UL C […], […], str.[…]. [9] Direktiva Sveta 93/5/EGS z dne 25. februarja 1993 o pomoči Komisiji in sodelovanju držav članic pri znanstvenem proučevanju vprašanj v zvezi z živili (UL L 52, 4.3.1993, str. 18). [10] Uredba (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (UL L 31, 1.2.2002, str. 1). [11] Sklep Komisije 97/579/ES z dne 23. julija 1997 o ustanovitvi znanstvenih odborov na področju varstva zdravja potrošnikov in varnosti hrane (UL L 237, 28.8.1997, str. 18). [12] Sklep Komisije 2004/210/ES z dne 3. marca 2004 o ustanovitvi znanstvenih odborov na področju varstva potrošnikov, javnega zdravja in okolja (UL L 66, 4.3.2004, str. 45).